| DE UENDITIONE DOMUS DE RIBOLDIMONTE | Magistri Iohannes de Blesis et Henricus de Flui canonici et officiales Remenses , omnibus ad quos presentes littere peruenerint salutem in Domino . Nouerint uniuersi nos uidisse anno Domini millesimo CC ° quinquagesimo primo , feria tertia ante Ascensione Domini litteras abbatis et conuentus Sancti Nichasii Remensis non cancellatas non abditas nec in aliqua parte uiciatas quarum tenor talis est : Ego Drogo , Sancti Nichasii Remensis minister humilis totusque eiusdem loci conuentus omnibus ad quos littere iste peruenerint in Domino salutem . Notum facimus tam presentibus quam futuris quod nos pari assensu et communi consilio domum nostram de Riboldimonte cum terris arabilibus quas ibidem habebamus : scilicet campum ante Sanctum Lazarum , culturam secus furcas , dominici uallem , culturam que est inter Ulmum et Uilers 6 et medietatem campi ad uiam de Luci Matheo monacho filio Andree de Uilers et heredibus suis dedimus et concessimus in feodum et hominium in perpetuum possidenda , sub annuo trecensu octo modiorum laudabilis frumenti ad mensuram Beate Marie Bermie abbati uel eius nuncio apud Ribomonte in Omnium Sanctorum festo persoluendorum ; nec pretermittendum quod predicta mensura Beate Marie duodecies impleta facit modium . Sciendum autem quod prefatam domum et terras dicto M . ° uel alicui heredum suorum per plurimos heredes diuidere non licebit , sed in fortem unius heredis semper ista cedet hereditas et feodum , quam hereditatem inuadiare , uendere nec in elemosinam dare , nisi ecclesie nostre aliquatenus poterit nec etiam aliquo modo alienare . Si uero abbas Beati Nichasii possessorem domus et terrarum quicumque sit ille submonuerit famulum honestum cum honesta equitatura semel in anno ad de P seruiendum ei per quindecim dies cum expeditu ecclesie sine dilatione transmittet uel in propria personna ueniet seruiturus si uoluerit . Si uero quod absit equitaturam predicti famuli in seruitio abbatis mori uel affolari contigerit abbas ei reddere debebit et si non reddiderit tam diu a seruitio abbatis predictus possessor sine forefacto abstinebit donec ei abbas restituerit ; item si prefatus abbas ad eandem domum accesserit , possessor feodi eundem abbatem ter in anno singulis annis cum sex equitaturis et duobus garsionibus uenientem honorifice suscipiet et uictui necessaria ministrabit ; si uero dictus abbas domum ipsam minus honestam aut in ea procuratorem minus sufficientem inuenerit infra prefatum castrum in quacumque domo abbas uoluerit , hospitabitur et quicquid rationabiliter ipse cum sociis suis expenderit memoratus possessor tenebitur persoluere , quod si abbas omnia gista sua in aliquo anno non receperit in sequenti anno de precedenti possessor non tenebitur instituere de prelibatis uero si sepedictus possessor in aliquo delinquerit abbas nuncium suum in eadem domo et non alibi ipsum faciet submoneri Q ut die ab eodem nuncio sibi prefixa Remis in curia Beati Nichasii de dampnis et iniuriis illatis ueniat satisfacturus ; si autem rebellis et contumax inuentus fuerit et infra XL dies post factam citationem satisfacturus non uenerit , abbas aut eius nuntius de uoluntate sua sine forisfacto domum ipsam et terras cum fructibus saisire et detinere faciet , donec ille abbas contumax abbati et ecclesie satisfecerit . Et sciendum quod prescriptus Matheus iuramenti sacramento prestito hec omnia se inuiolabiliter seruaturum firmabit quod sacramentum heredes eiusdem M . R antequam in feodipossessionem intrent per successiones suas tenebuntur renouare ; nos uero ipsis super hoc quantum et ubi debuerimus garandiam portabimus . Adiectum tamen fuit de assensu et uoluntate sepedicti M . R quod Andreas pater suus et M . mater sua quoad uixerint uel alter eorum medietatem ipsius feodi sine reclamatione tenebunt . Quod ut ratum et inconcussum permaneat , presentes litteras sigillorum nostrorum appensione dignum duximus roborare et quia prelibatus M . S sigillum non habebat , abbas Sancti Quintini de Insula in litteris penes nos remanentibus ad preces domini Andree patris ipsius M . R sigillum suum in testimonium apponi fecit . Actum anno Uerbi Incarnati millesimo CC ° primo , mense aprili . Datum litterarum presentium ut prius .